Valehtelevat viettelijät (4. tuotantokausi)
Juoni > Jaksot

| # | Σ # | Nimi | Ohjaus | Käsikirjoitus | Alkup>  esityspäivä | Suomen esityspäivä | Katsojat (milj> ) |
| --- | --- | --- | --- | --- | --- | --- | --- |
| 72 | 1 | Avoin arkku (A is for A-l-i-v-e) | I. Marlene King | I. Marlene King | 11. kesäkuuta 2013 | 26. syyskuuta 2015 | 2,97 |
Wildenin auto on ilmestynyt joenpohjasta keskelle kaupunkia, ja tytöt avaavat sen takaluukun peläten pahinta. Tytöt pakenevat paikalta otettuaan talteen kovalevyn. A:n apuriksi paljastunut Mona hakee tyttöjen luottamusta ja paljastaa heille salaisuuksia. Aria hermostuu nähdessään Ezran koulussa, ja Spencer on onnellinen saatuaan Tobyn takaisin. Jälleen joudutaan yksiin hautajaisiin. 
| 73 | 2 | Matkijalintu (Turn of the Shoe) | Joanna Kerns | Oliver Goldstick | 18. kesäkuuta 2013 | 3. lokakuuta 2015 | 2,92 |
Viettelijät menevät katsomaan A:n autoa, mutta se onkin kadonnut. Monan kimppuun hyökätään, ja vähältä piti -tilanne saa Arian aloittamaan itsepuolustuksen ja Emilyn turvautumaan särkylääkkeisiin väärällä hetkellä. Hanna toivoo Jessican lahjoittaman papukaijan paljastavan Alisonin salaisuuksia. Ashley palaa kotiin New Yorkista ja käyttäytyy oudosti, jolloin Hanna alkaa pelätä äitinsä tehneen hirveän virheen. Toby uskoutuu Spencerille. 
| 74 | 3 | Syvä uni (Cat’s Cradle) | Norman Buckley | Joseph Dougherty | 25. kesäkuuta 2013 | 3. lokakuuta 2015 | 2,25 |
Aria yrittää löytää yhteistä säveltä Jaken kanssa elokuvaillan merkeissä. Hanna epäilee äitiään yhä, ja Caleb ottaa asian puheeksi Hannan isän kanssa. Tytöt kohtaavat keskellä metsää arvoituksellisen naamiontekijän, joka kiinnostuu Emilyn veistoksellisista kasvoista. Spencer ja Toby selvittävät Tobyn äidin kohtaloa. Melissa palaa Rosewoodiin ja tietää selvästi enemmän kuin kertoo. 
| 75 | 4 | Kasvoista kasvoihin (Face Time) | Norman Buckley | Joseph Dougherty | 2. heinäkuuta 2013 | 10.lokakuuta 2015 | 2,16 |
Tytöillä on hallussaan naamio, jonka avulla he voivat saada Melissan ansaan. Emily saa huonoja uutisia terveydentilastaan ja hänen perheensä joutuu sosiaaliviranomaisten kiikariin. Wildenin murhatapauksessa on uudet tutkijat, ja Hanna vakuuttuu yhä enemmän äitinsä syyllisyydestä. Spencer vaatii Melissalta vastauksia ja saakin niitä, mutta voiko häneen luottaa lainkaan? 
| 76 | 5 | Mehiläiskuningatar (Gamma Zeta Die!) | Mick Garris | Maya Goldsmith | 9. heinäkuuta 2013 | 10. lokakuuta 2015 | 2,30 |
Spencerin perhe auttaa tietämättään Tippyn laulaman puhelinnumeron jäljittämisessä. Johtolanka vie Spencerin ja Emilyn Ciceron yliopistolle. Aria haluaa lähettää äitinsä Itävaltaan ennen kuin A ottaa Ellan kohteekseen, mutta ehtiikö hän ajoissa? Hanna löytää äitinsä kaapista raskauttavan todisteen. Koska äidin tilanne alkaa näyttää yhä pahemmalta, Hanna päättää toimia. 
| 77 | 6 | Linnut (Under the Gun) | Wendey Stanzler | Lijah J. Barasz | 16. heinäkuuta 2013 | 17. lokakuuta 2015 | 2,35 |
Hanna joutuu kuulusteluun ja poliisi tutkii, onko tämän hallusta löytynyt ase sama, jolla Wilden ammuttiin. Spencer ja Toby joutuvat korppien kansoittamaan kaupunkiin tutkimuksia tehdessään. Emily yrittää olla avuksi poliiseille, mutta joutuukin itse epäillyksi. Aria joutuu ikävien juorujen kohteeksi koulussa, mutta joku kostaa hänen puolestaan. 
| 78 | 7 | Avainasia (Crash and Burn, Girl!) | Ron Lagomarsino | Bryan M. Holdman | 23. heinäkuuta 2013 | 17. lokakuuta 2015 | 2,86 |
Hanna on huolissaan, sillä hänen äitiään uhkaa vankeustuomio. Muidenkaan tyttöjen perheet eivät ole turvassa A:n kieroilulta. Caleb ja Toby lyövät viisaat päänsä yhteen ja yrittävät yhdessä selvittää punatakkisen liikkeet tulipalon aikaan. 
| 79 | 8 | Kaikkien valheiden äiti (The Guilty Girl’s Handbook) | Janice Cooke | Jan Oxenberg | 30. heinäkuuta 2013 | 24. lokakuuta 2015 | 2,31 |
Hanna tahtoo epätoivoisesti pelastaa äitinsä ja Monan avulla valmistautuu kaikkien aikojen suurimpaan ja tärkeimpään valheeseensa. Ashley pyytää Calebia pitämään huolen, ettei Hanna tee mitään ajattelematonta. Spencer urkkii Wildenin papereita ja löytää yhteyden Tobyn äitiin. Aria on huolissaan veljestään ja tukeutuu Jakeen. 
| 80 | 9 | Veden varaan (Into the Deep) | Chad Lowe | Jonell Lennon | 6. elokuuta 2013 | 24. lokakuuta 2015 | 2,65 |
Ashley pääsee viimein vapaaksi kalliita takuita vastaan, ja Monan yllättävä tunnustus herättää kohua. Spencer ja Aria seuraavat haukkoina Jennaa ja Shanaa, jotka ovat palanneet kaupunkiin. Paige haluaa ilahduttaa Emilyä ja järjestää tälle yllätyssynttärit. Kylmän juhlatunnelman seassa koetaankin todellinen yllätys. Aria huomaa olevansa ihastunut Jakeen. 
| 81 | 10 | Muistojen sävel (The Mirror Has Three Faces) | Zetna Fuentes | Maya Goldsmith | 13. elokuuta 2013 | 31. lokakuuta 2015 | 2,39 |
Alisonin äidin kutsusta Emily muuttaa vastentahtoisesti Alisonin entiseen huoneeseen A:n kolaroitua hänen oman kotinsa asuinkelvottomaksi. Aria tapaa CeCen entisen kämppiksen. Toby ja Spencer yrittävät saada tohtori Palmerilta lisätietoja rouva Cavanaughista. Hanna on hermoromahduksen partaalla äitinsä tilanteen vuoksi. Epäileväinen Ezra teettää isyystestin. 
| 82 | 11 | Jalalla koreasti (Bring Down the Hoe) | Melanie Mayron | Oliver Goldstick & Francesca Rollins | 20. elokuuta 2013 | 31. lokakuuta 2015 | 2,26 |
Rosewoodissa järjestetään latotanssit, joissa sattuu ja tapahtuu. Hannaa lähestyy tuntematon mies, joka saattaa olla hänen äitinsä alibi Wildenin murhaillalle. Jake kokee Ezran uhaksi, joka puolestaan haluaisi kertoa huolensa Arialle. Viettelijät joutuvat vaaraan tutkiessaan Alisonin talon kellaria. 
| 83 | 12 | Laatikkoleikki (Now You See Me, Now You Don’t) | Norman Buckley | I. Marlene King & Bryan M. Holdman | 27. elokuuta 2013 | 7. marraskuuta 2015 | 3,33 |
Ashley vapautuu syytteistä Travisin todistuksen perusteella. CeCe etsintäkuulutetaan nyt Wildenin murhasta. Hanna ei ehdi kuitenkaan juhlia äitinsä paluuta, kun viettelijät saavat paketin A:lta. Mona tuntuu kadonneen, joten Caleb ja Toby kyttäävät hänen kotitaloaan. A:n toinen paketti vie tytöt Ravenswoodiin sirkukseen, jossa tapahtuu hurjia myös esityksen ulkopuolella. Muille tulee kiire pelastaa Emily punatakin kynsistä. Rouva Grunwaldilla on uskomatonta kerrottavaa. 
| 84 | 13 | Hautakiveen hakattu (Grave New World) | Ron Lagomarsino | Joseph Dougherty & Oliver Goldstick & I. Marlene King | 22. lokakuuta 2013 | 7. marraskuuta 2015 | 3,18 |
Tytöt soluttautuvat Halloween-juhlaväen joukkoon Ravenswoodissa etsien vastauksia. He saavat varoituksen ja joutuvat pian eroon toisistaan. Caleb seuraa tyttöjä Ravenswoodiin, tapaa mielenkiintoisen tytön bussissa ja löytää itsensä hautausmaalta. Punatakin salaisuus vaikuttaa paljastuvan. Jakson tapahtumat jatkuivat myös Ravenswood-spin-off-sarjassa. 
| 85 | 14 | Arkun arvoitus (Who’s in the Box?) | Chad Lowe | Joseph Dougherty | 7. tammikuuta 2014 | 14. marraskuuta 2015 | 3,17 |
Tytöt eivät ole toipua järkytyksestä tavattuaan Alisonin, mutta tieto tämän olemassaolosta muuttaa kaiken. Nyt aletaan selvittää, kuka on ehkä haudattu Alin sijaan. Hanna törmää netissä ilmoitukseen vaaleasta tytöstä, joka katosi samana päivänä kuin Alison. Caleb palaa Rosewoodiin, muttei pysty kertomaan mitään Hannalle. Ezra vie Arian salaiseen piilopaikkaan. Toby ja Spencer kertovat tietonsa Tobyn äidistä eteenpäin. 
| 86 | 15 | Lemmenpesä (Love ShAck, Baby) | Norman Buckley | Lijah  J. Barasz | 14. tammikuuta 2014 | 14. marraskuuta 2015 | 2,39 |
Viettelijät yrittävät etsiä Alin päiväkirjasta vastauksia lukuisiin kysymyksiinsä, mutta mikään ei tietenkään ole niin yksinkertaista. Hanna on murheissaan hänen ja Calebin erosta ja saa yllättävän tukijan. Auto-ongelmien vuoksi joudutaan turvautumaan Ezran mökkiin, jossa tapahtuu kummia. 
| 87 | 16 | Kohtaamisia (Close Encounters) | Arthur Anderson | Jonell Lennon | 21. tammikuuta 2014 | 21. marraskuuta 2015 | 2,63 |
Shana palaa Rosewoodiin ja tuo Emilylle viestin Alisonilta. Onko kaiken takana ansa? Jätetyksi tullut Jake huolestuu Arian puolesta nähdessään Ezran raivoavan jollekin vaalealle naiselle. Spencerillä on epäilyksiä, kun Toby saa rahallisen korvausehdotuksen. Hanna yrittää unohtaa Calebin Travisin avulla, ja Ariakin ratkoo sydämenasioita. 
| 88 | 17 | Suu suppuun (Bite Your Tongue) | Arlene Sanford | Oliver Goldstick & Maya Goldsmith | 28. tammikuuta 2014 | 21. marraskuuta 2015 | 2,49 |
Hanna saa inspiraatiota rikosromaaneista ja livahtaa hammaslääkärin arkistoon selvittääkseen, kuka Alisonin haudassa on. Spencer löytää Alin päiväkirjasta viittauksen mysteerimieheen, ja sattuu vielä törmäämään kyseiseen henkilöön. Aria ei ilahdu Miken uudesta tyttöystävästä. Emilyn käytös huolestuttaa hänen isäänsä. 
| 89 | 18 | Opettajan jäljillä (Hot for Teacher) | Tripp Reed | Bryan M. Holdman | 4. helmikuuta 2014 | 28. marraskuuta 2015 | 2,16 |
Spencerin omituinen käytös huolestuttaa muita tyttöjä, mutta tämä onkin saanut selville jotain ällistyttävää. Shana haluaa Emilyn hakevan jotain Alisonin huoneesta. Aria valehtelee ystävilleen siitä, missä aikoo viettää viikonlopun. Muut keskittyvät Ezran vakoilemiseen tietämättä, että heitä itseään vakoillaan. 
| 90 | 19 | Varjoteatteria (Shadow Play) | Joseph Dougherty | Joseph Dougherty | 11. helmikuuta 2014 | 28. marraskuuta 2015 | 2,16 |
Uupunut Spencer nukahtaa lukuisten lääkkeiden voimalla valvottujen öiden jälkeen. Unissaan hän päätyy 1940-luvun film noir-maailmaan. Nyt viettelijät saavat uutta vihiä Alin päiväkirjasta. Aria on autuaan tietämätön Ezraan kohdistuvista epäilyistä. 
| 91 | 20 | Vapaapudotus (Free Fall) | Melanie Mayron | Maya Goldsmith | 18. helmikuuta 2014 | 5. joulukuuta 2015 | 2,56 |
Spencer tahtoo kertoa Arialle totuuden. Ystävät ja perhe huolestuvat kuitenkin pian Spencerin lääkkeiden käytöstä, ja yrittävät puuttua siihen huonoin tuloksin. Alisonin päiväkirjan avulla viettelijät laativat juonen, mutta tulevat jälleen itse huijatuiksi. Aria löytää Ezran mökistä asioita, joista vetää omat johtopäätöksensä, mutta Ezralla on selitys valmiina. Tytöt joutuvat lähikosketuksiin matelijoiden kanssa. 
| 92 | 21 | Hätää kärsimässä (She’s Come Undone) | Chad Lowe | Jonell Lennon | 25. helmikuuta 2014 | 5. joulukuuta 2015 | 2,17 |
Aria kärsii sydänsuruista ja purkaa vihaansa tekemällä tuhoa Ezran kotona. Emilyn salailu pistää suhteen Paigeen koetukselle. Hanna pyytää apua etsivä Holbrookilta Travisin isän oikeudenkäynnissä. Spencer kärsii vieroitusoireista, mutta kestääkö hän ne sortumatta lääkkeisiin? 
| 93 | 22 | Käsikirjoitus (Cover for Me) | Michael Grossman | Bryan M. Holdman | 4. maaliskuuta 2014 | 12. joulukuuta 2015 | 2,06 |
Arian mielentila on luhistumassa, joten hän pakenee Syracuseen ja tapaa kiinnostavan pojan. Spencer on kotiarestissa Deanin valvonnassa ja kokee uusia hämäriä muistoja. Emilyn onnistuu liittää Ezra ja Mona toisiinsa. Poliisi kyselee Hannalta Alisonin olemassaolon mahdollisuudesta, mutta Hanna ei paljasta mitään. Ezran epäilykset avautuvat Arialle, ja Hanna tajuaa Emilyn puhuneen liikaa. 
| 94 | 23 | Vapaaksi kahleista (Unbridled) | Oliver Goldstick | Oliver Goldstick & Maya Goldsmith | 11. maaliskuuta 2014 | 12. joulukuuta 2015 | 1,95 |
Tytöt tarjoutuvat vapaaehtoisiksi Alisonin äidin hääpukuesittelyyn ja tekevät karmivan löydön mekkojen seasta. Jason palaa Rosewoodiin, muttei ole juttutuulella. Myös Ella palaa kotiin, mutta Aria ei pysty avautumaan sydänsuruistaan onnelliselle äidilleen. Spencer pääsee vahingossa eroon valvojastaan. Paigen lavertelu poliisille on Emilylle liikaa, kun taas Hanna ja Travis lähentyvät toisiaan. 
| 95 | 24 | Alisonin kertomus (A is for Answers) | I. Marlene King | I. Marlene King | 18. maaliskuuta 2014 | 19. joulukuuta 2015 | 3,12 |
Alison on viimein yhdessä ystäviensä kanssa ja paljastaa, mitä katoamisyönä tapahtui. Viettelijöillä on vain yksi ilta aikaa selvittää kuka A on, tai muuten Alisonin on kadottava uudestaan. Koko Hastingsin perhe joutuu kuulusteluun. Paikallispoliisi yrittää turhaan etsiä tyttöjä, ja loppunäytös tapahtuu korkealla katolla. A pääsee karkuun viime hetkellä, eikä laukauksiltakaan vältytä.